**Martin Kaut** (s. 2. lokakuuta 1999 Brno, Tšekki) on tšekkiläinen jääkiekkoilija, joka pelaa Extraligan HC Dynamo Pardubicessa. Colorado Avalanche varasi Kautin ensimmäisellä kierroksella 16. pelaajana NHL:n varaustilaisuudessa 2018. Hän on pelipaikaltaan oikea laitahyökkääjä. Kaut laukoo oikealta.

Ura
---

### Seuraura

Kaut on HC Žďár nad Sázavoun kasvatti. Hän siirtyi kesken C-juniorikauden 2014–2015 HC Pardubiceen. Kaut teki Tšekin C-nuorten sarjan runkosarjassa yhteensä 37 maalia, joilla hän jakoi sarjan maalipörssin voiton HC Třinecin Jan Hladonikin kanssa. Kaudella 2015–2016 Kaut voitti Tšekin B-nuorten sarjan pudotuspeleissä Pardubicen sisäisen piste-, maali- ja syöttöpörssin tehoilla 6+7=13. Hän voitti myös koko sarjan tehotilaston lukemalla +11.

Kaudella 2016–2017 Kaut debytoi seuran miesten Extraliga-joukkueessa, jossa hän pelasi 26 runkosarjaottelua tehden yhden syöttöpisteen, kolme playout-ottelua tehden yhden syöttöpisteen ja kolme karsintasarjan ottelua tehden kaksi syöttöpistettä. Kaut pelasi myös neljä Mestarien liigan ottelua tehden yhden syöttöpisteen. Hän pelasi ensimmäisen miesten pääsarjaottelunsa vain 16-vuotiaana CHL:n avauskierroksella 21. elokuuta 2016 ruotsalaista Frölunda HC:tä vastaan. Kaut merkittiin Pardubicen nelosketjun vasempaan laitaan isoveljensä Tomášin sekä Alexandre Mallet'n viereen. Ensimmäisen Extraliga-ottelunsa hän sai tililleen runkosarjan yhdeksännellä kierroksella hänen 17-vuotissyntymäpäivänään 2. lokakuuta 2016 vieraissa BK Mladá Boleslavia vastaan. Kaut merkittiin Pardubicen nelosketjun vasempaan laitaan isoveljensä Tomášin sekä Branislav Rapáčin viereen. Hän jäi ottelussa lopulta kuitenkin ilman peliaikaa. Kaut sai ensimmäiset jääaikansa Extraligassa seuraavassa ottelussa 4. lokakuuta 2016 HC Karlovy Varya vastaan. Hänet merkittiin heti Pardubicen ykkösketjun oikeaan laitaan Tyler Redenbachin ja Petr Hubáčekin viereen. Kaut sai ottelussa jääaikaa 10.28 minuuttia ja hänelle merkittiin teholukema +1.

WHL-joukkue Brandon Wheat Kings varasi Kautin 24. pelaajana CHL:n varaustilaisuudessa 2017. Hän ei kuitenkaan siirtynyt joukkueeseen, vaan jatkoi kaudella 2017–2018 pelejään HC Pardubicen Extraliga-joukkueessa. Kautin ensimmäinen kokonainen kausi liigassa toi 38 runkosarjaottelussa tehot 9+7=16 ja seitsemässä playoff-ottelussa tehot 3+2=5. Hän teki ensimmäisen Extraliga-maalinsa runkosarjan avauskierroksella 10. syyskuuta 2017 vieraissa HC Zlíniä vastaan. Kautin osuma jäi Pardubicen 0–2-voittoon päättyneen ottelun ratkaisumaaliksi. Hän sai ottelussa myös syöttöpisteen Jordann Perret'n tekemään maaliin.

Colorado Avalanche varasi Kautin ensimmäisellä kierroksella 16. pelaajana NHL:n varaustilaisuudessa 2018. Hän teki jo heinäkuussa seuran kanssa kolmivuotisen tulokassopimuksen. Syksyn 2018 harjoitusleirin päätteeksi Avalanche lähetti Kautin AHL-joukkue Colorado Eaglesin vahvuuteen, jossa hän pelasi kokonaan kauden 2018–2019 tehden tulokaskautensa aikana 63 runkosarjaottelussa tehot 12+14=26 ja neljä playoff-ottelua tehden kaksi maalia. Myös kauden 2019–2020 Kaut aloitti Eaglesissa. Seitsemän siellä pelatun ottelun jälkeen hän joutui aivotärhdyksen vuoksi sivuun yli kahdeksi kuukaudeksi. Kaut debytoi myös Avalanchen NHL-joukkueessa, jossa hän pelasi yhdeksän runkosarjaottelua tehopistein 2+1=3. Kaut teki NHL-debyyttinsä 19. helmikuuta 2020 New York Islandersia vastaan. Hän sai ottelussa jääaikaa 7.47 minuuttia. NHL-uransa avausmaalin Kaut teki neljännessä ottelussaan 26. helmikuuta 2020 ylivoimalla Buffalo Sabresia vastaan. Hän keräsi ottelusta tasakentällisin teholukeman –2. Kaut valittiin ottelun ykköstähdeksi.

Syyskuussa 2020 Colorado Avalanche lainasi Kautin kaudeksi 2020–2021 5. marraskuuta asti kestävällä sopimuksella kotimaahansa HC Pardubicen Extraliga-joukkueeseen. Hän pelasi siellä neljä ottelua, kunnes lokakuun lopulla Kaut siirtyi lainalle Ruotsin toiseksi korkeimmalle sarjatasolle HockeyAllsvenskan-joukkue MODO Hockeyn riveihin. Hän pelasi siellä kahdeksan ottelua, kunnes joulukuussa Kaut kutsuttiin takaisin Avalanchen organisaatioon. Tammikuun 2021 harjoitusleirin päätteeksi seura lähetti hänet varamiestensä "taksiryhmään". Reilu viikko myöhemmin Kaut kutsuttiin Avalanchen NHL-joukkueen vahvuuteen, jossa hän pelasi yhden ottelun, jonka jälkeen Kaut lähetettiin takaisin "taksiryhmään". Muutamaa päivää myöhemmin hänet lähetettiin edelleen Colorado Eaglesin AHL-joukkueeseen.

### Maajoukkueura

Kaut pelasi alle 20-vuotiaiden MM-kilpailuissa vuosina 2018 ja 2019. Ensimmäisessä turnauksessa hänet valittiin Sveitsiä vastaan pelatun alkulohkon ottelun päätteeksi Tšekin ottelun parhaaksi pelaajaksi. Vuoden 2019 turnauksessa Kaut toimi joukkueen varakapteenina. Hän oli tehoilla 3+1=4 Tšekin paras maalintekijä ja jakoi sisäisen pistepörssin voiton Martin Nečasin kanssa. Valmennus valitsi Kautin joukkueensa turnauksen yhdeksi kolmesta parhaasta pelaajasta. Hänet valittiin myös Tanskaa vastaan pelatun alkulohkon ottelun päätteeksi Tšekin ottelun parhaaksi pelaajaksi.

Kaut pelasi myös alle 18-vuotiaiden MM-kilpailuissa vuonna 2017. Hänet valittiin Valko-Venäjää vastaan pelatun avausottelun päätteeksi Tšekin ottelun parhaaksi pelaajaksi. Kaut pelasi myös alle 18-vuotiaiden Ivan Hlinkan muistoturnauksessa vuonna 2016, jolloin hän voitti kultaa. Kaut pelasi myös World U-17 Hockey Challengessa vuonna 2015. Yhteensä hän on pelannut 31 nuorten ja 62 poikien maaottelua.

Tšekin A-maajoukkueessa Kaut on pelannut yhdeksän ottelua tehopistein 1+6=7. Hän teki A-maajoukkuedebyyttinsä vain 18-vuotiaana Euro Hockey Challengessa 4. huhtikuuta 2018 Příbramissa Sveitsiä vastaan. Kaut keräsi ottelussa kaksi syöttöpistettä ja teholukeman +2. Ensimmäisen A-maajoukkuemaalinsa hän teki seuraavassa ottelussa 5. huhtikuuta 2018 myös Příbramissa Sveitsiä vastaan. Kaut valittiin lopulta Tšekin alustavaan joukkueeseen vuoden 2018 MM-turnaukseen, mutta hänen kisapassinsa jätettiin kuitenkin lopulta leimaamatta.

Pelityyli
---------

*The Sports Forecaster* -sivuston mukaan Kaut on tasapainoinen kahden suunnan hyökkääjä, joka kykenee myös kokonaisvaltaiseen ja tehokkaaseen peliin. Hänellä on myös hyvät pelintekotaidot ja hyvät raamit. Kautin luistelutaidot ovat kuitenkin puutteelliset, joten sivusto ei juuri pidä hänen potentiaaliaan riittävänä säännölliseksi pisteiden tekijäksi. Kautin tulisi myös lisätä massaa ja voimaa.

Muuta
-----

Kautin kymmenen vuotta vanhempi isoveli Tomáš pelaa hyökkääjänä Tšekin toiseksi korkeimmalla sarjatasolla 1. česká hokejová ligan LHK Jestřábi Prostějovissa. Veljekset pelasivat kaudella 2016–2017 joukkuetovereina HC Pardubicen Extraliga-joukkueessa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2016–2017 | HC Pardubice | ČEL | 26 | 0 | 1 | 1 | 6 | – | – | – | – | – | U18 | 5 | 1 | 1 | 2 | 16 |
| 2017–2018 | HC Pardubice | ČEL | 38 | 9 | 7 | 16 | 14 | 7 | 3 | 2 | 5 | 4 | JMM | 7 | 2 | 5 | 7 | 6 |
| 2018–2019 | Colorado Eagles | AHL | 63 | 12 | 14 | 26 | 34 | 4 | 2 | 0 | 2 | 4 | JMM | 5 | 3 | 1 | 4 | 14 |
| 2019–2020 | Colorado Eagles | AHL | 34 | 5 | 13 | 18 | 33 | – | – | – | – | – |
|  | Colorado Avalanche | NHL | 9 | 2 | 1 | 3 | 2 | – | – | – | – | – |
| 2020–2021 | HC Pardubice | ČEL | 4 | 1 | 0 | 1 | 2 | – | – | – | – | – |
|  | MODO Hockey | Allsvenskan | 8 | 3 | 2 | 5 | 6 | – | – | – | – | – |
|  | Colorado Eagles | AHL | 20 | 6 | 10 | 16 | 10 | 2 | 0 | 1 | 1 | 0 |
|  | Colorado Avalanche | NHL | 5 | 0 | 0 | 0 | 4 | – | – | – | – | – |
| 2021–2022 | Colorado Eagles | AHL | 46 | 19 | 12 | 31 | 26 | 9 | 1 | 4 | 5 | 6 |
|  | Colorado Avalanche | NHL | 6 | 0 | 0 | 0 | 0 | – | – | – | – | – |
| 2022–2023 | Colorado Avalanche | NHL | 27 | 1 | 2 | 3 | 4 | – | – | – | – | – | MM | 7 | 1 | 0 | 1 | 0 |
|  | Colorado Eagles | AHL | 10 | 5 | 3 | 8 | 0 | – | – | – | – | – |
|  | San Jose Barracuda | AHL | 19 | 3 | 11 | 14 | 8 | – | – | – | – | – |
|  | San Jose Sharks | NHL | 9 | 3 | 2 | 5 | 0 | – | – | – | – | – |
| 5 kautta | yhteensä | AHL | 192 | 50 | 63 | 113 | 111 | 15 | 3 | 5 | 8 | 10 |
| 4 kautta | yhteensä | NHL | 56 | 6 | 5 | 11 | 10 | – | – | – | – | – |
| 3 kautta | yhteensä | ČEL | 68 | 10 | 8 | 18 | 22 | 7 | 3 | 2 | 5 | 4 |

Lähteet
-------

* Martin Kaut The Internet Hockey Databasessa (englanniksi)
* Martin Kaut Eurohockey-sivustolla (englanniksi)
* Martin Kaut *Elite Prospects*. Everysport Media Group AB.  (englanniksi)

### Viitteet

1. ↑  Hejda, Matěj: Reprezentant v pozadí. Každý gól v nároďáku vás posouvá dál, ví Tomášek *hokej.idnes.cz*.  13.4.2018. MAFRA, a. s. a dodavatelé Profimedia, Reuters, ČTK, AP. Viitattu 13.6.2018. (tšekiksi)
2. ↑  Joni Alatalo: Pohjois-Amerikan kaukalot jäävät taakse - tshekkiläinen ykköskierroksen NHL-varaus tekee paluun Eurooppaan *SuomiKiekko*.  8.7.2023. Viitattu 8.7.2023.
3. ↑  Martin Kaut at eliteprospects.com *www.eliteprospects.com*. Viitattu 8.7.2023. (englanniksi)
4. 1 2 3 4 5 6 7 8 9  Martin Kaut *Elite Prospects*. Everysport Media Group AB.  (englanniksi)
5. ↑  Martin Kaut The Internet Hockey Databasessa (englanniksi)
6. ↑  Elite Prospects - HC Dynamo Pardubice U18 *eliteprospects.com*. Everysport Media Group AB. Viitattu 12.9.2020. (englanniksi)
7. ↑  Game detail: 21 Aug, HC Dynamo Pardubice - Frölunda HC *Eurohockey.com*.  21.8.2016. European Ice Hockey Online AB & eSports.cz s.r.o. Viitattu 13.6.2018. (englanniksi)
8. ↑  Matches *championshockeyleague.com*.  21.8.2016. Champions Hockey League (CHL) AG. Viitattu 4.3.2021. (englanniksi)
9. 1 2  Martin Kaut *HockeyDraftCentral.com*. Hockey Draft Central. Viitattu 13.6.2018. (englanniksi)
10. ↑  Rozestavení: BK Mladá Boleslav - HC Dynamo Pardubice, 02.10.2016 *Hokej.cz*.  2.10.2016. BPA sport marketing a.s. ve spolupráci s eSports.cz, s.r.o. Viitattu 12.9.2020. (tšekiksi)
11. ↑  BK Mladá Boleslav - HC Dynamo Pardubice, 02.10.2016 *Hokej.cz*.  2.10.2016. BPA sport marketing a.s. ve spolupráci s eSports.cz, s.r.o. Viitattu 12.9.2020. (tšekiksi)
12. ↑  Rozestavení: HC Dynamo Pardubice - HC Energie Karlovy Vary, 04.10.2016 *Hokej.cz*.  4.10.2016. BPA sport marketing a.s. ve spolupráci s eSports.cz, s.r.o. Viitattu 12.9.2020. (tšekiksi)
13. ↑  HC Dynamo Pardubice - HC Energie Karlovy Vary, 04.10.2016 *Hokej.cz*.  4.10.2016. BPA sport marketing a.s. ve spolupráci s eSports.cz, s.r.o. Viitattu 12.9.2020. (tšekiksi)
14. ↑  Hrabal, Jan: Dynamo ve Zlíně neinkasovalo, veze první tři body! *hcdynamo.cz*.  10.9.2017. ZLÍN:  HOCKEY CLUB DYNAMO PARDUBICE, a.s. Viitattu 13.6.2018. (tšekiksi)
15. ↑  Aukro Berani Zlín - HC Dynamo Pardubice, 10.09.2017 *Hokej.cz*.  10.9.2017. BPA sport marketing a.s. ve spolupráci s eSports.cz, s.r.o. Viitattu 12.9.2020. (tšekiksi)
16. ↑  Avalanche Signs Martin Kaut *nhl.com/avalanche*.  5.7.2018. Colorado Avalanche. Viitattu 9.7.2018. (englanniksi)
17. ↑  Avalanche Reduces Training Camp Roster To 29 Players *nhl.com/avalanche*.  27.9.2018. Colorado Avalanche. Viitattu 29.12.2018. (englanniksi)
18. ↑  Clark, Ryan S.: This has been a year of development for Martin Kaut in more ways than one *theathletic.com*.  18.12.2019. LOVELAND, Colo.:  The Athletic Media Company. Viitattu 12.9.2020. (englanniksi)
19. ↑  New York Islanders - Colorado Avalanche - February 19th, 2020 *NHL.com*.  19.2.2020. National Hockey League. Viitattu 12.9.2020. (englanniksi)
20. ↑  Buffalo Sabres - Colorado Avalanche - February 26th, 2020 *NHL.com*.  26.2.2020. National Hockey League. Viitattu 12.9.2020. (englanniksi)
21. ↑  Martin Kaut začne novou sezonu v dresu pardubického Dynama! *hcdynamo.cz*.  12.9.2020. HOCKEY CLUB DYNAMO PARDUBICE, a.s. Viitattu 12.9.2020. (tšekiksi)
22. ↑  Martin Kaut opouští Pardubice, bude hrát za MODO Hockey ve Švédsku *hcdynamo.cz*.  26.10.2020. HOCKEY CLUB DYNAMO PARDUBICE, a.s. Viitattu 26.10.2020. (tšekiksi)
23. ↑  Kaut och Heponiemi till NHL-camperna *modohockey.se*.  13.12.2020. MODO Elithockey AB. Viitattu 4.3.2021. (ruotsiksi)
24. ↑  Avalanche Sets Taxi Squad as Active Roster Reduced to 21 *nhl.com/avalanche*.  13.1.2021. Colorado Avalanche. Viitattu 4.3.2021. (englanniksi)
25. ↑  Knabenbauer, Ron: Projected Lineup: Avalanche at Ducks (Jan. 22, 2021) *nhl.com/avalanche*.  23.1.2021. Colorado Avalanche. Viitattu 4.3.2021. (englanniksi)
26. ↑  Knabenbauer, Ron: Projected Lineup: Avalanche vs. Sharks (Jan. 28, 2021) *nhl.com/avalanche*.  28.1.2021. Colorado Avalanche. Viitattu 4.3.2021. (englanniksi)
27. ↑  BEST PLAYER OF THE GAME SELECTED BY THE TEAM (pdf) *reports.iihf.hockey*.  5.1.2018. IIHF.  Arkistoitu 6.1.2018. Viitattu 13.6.2018. (englanniksi)
28. ↑  Elite Prospects - Czech Republic U20 *eliteprospects.com*. Everysport Media Group AB. Viitattu 12.9.2020. (englanniksi)
29. ↑  BEST PLAYER OF THE GAME SELECTED BY THE TEAM (pdf) *reports.iihf.hockey*.  5.1.2019. IIHF.  Arkistoitu 3.3.2021. Viitattu 6.1.2019. (englanniksi)
30. ↑  BEST PLAYER OF THE GAME SELECTED BY THE TEAM (pdf) *reports.iihf.hockey*.  23.4.2017. IIHF.  Arkistoitu 24.4.2017. Viitattu 13.6.2018. (englanniksi)
31. ↑  Czech Republic - Switzerland - EHC - Euro Hockey Challenge - boxscore *pointstreak.com*.  4.4.2018. Pointstreak Sports Technologies Inc. Viitattu 13.6.2018.
32. ↑  Czech Republic - Switzerland - EHC - Euro Hockey Challenge - boxscore *pointstreak.com*.  5.4.2018. Pointstreak Sports Technologies Inc. Viitattu 13.6.2018.
33. ↑  Pesu, Vili: Tshekin MM-joukkue alkaa hahmottua – Tapparan maalivahti mukana ryhmässä *is.fi*.  1.5.2018. Sanoma Media Finland Oy. Viitattu 13.6.2018.
34. ↑  Martin Kaut Stats, Profile, Bio, Analysis and More *sportsforecaster.com*. XML Team Solutions, LLC. Viitattu 9.7.2018. (englanniksi)
35. ↑  Tomáš Kaut *Elite Prospects*. Everysport Media Group AB.  (englanniksi)